CELEX: 62019TN0588
Language: lt
Date: 2019-08-27 00:00:00
Title: Byla T-588/19: 2019 m. rugpjūčio 27 d. pareikštas ieškinys byloje Novomatic/EUIPO – adp Gauselmann (Power Stars)

7.10.2019   
            
            
               LT
            
            
               Europos Sąjungos oficialusis leidinys
            
            
               C 337/22
            
         
      2019 m. rugpjūčio 27 d. pareikštas ieškinys byloje Novomatic/EUIPO – adp Gauselmann (Power Stars)
      (Byla T-588/19)
      (2019/C 337/23)
      Kalba, kuria surašytas ieškinys: vokiečių
      
         Šalys
      
      
         Ieškovė: Novomatic AG (Gumpoldskirchen, Austrija), atstovaujama advokato M. Ringer
      
         Atsakovė: Europos Sąjungos intelektinės nuosavybės tarnyba (EUIPO)
      
         Kita procedūros Apeliacinėje taryboje šalis: adp Gauselmann GmbH (Liubekė, Vokietija)
      
         Su procedūra EUIPO susijusi informacija
      
      
         Prekių ženklo, dėl kurio kilo ginčas, savininkė: ieškovė.
      
         Prekių ženklas, dėl kurio kilo ginčas: vaizdinis Sąjungos prekių ženklas „Power Stars“ – Europos Sąjungos prekių ženklas Nr. 8 435 695.
      
         Procedūra EUIPO: registracijos pripažinimo negaliojančia procedūra.
      
         Ginčijamas sprendimas: 2019 m. birželio 13 d. EUIPO antrosios apeliacinės tarybos sprendimas byloje R 2038/2018-2.
      
         Reikalavimai
      
      Ieškovė Bendrojo Teismo prašo:
      
                  —
               
               
                  panaikinti ginčijamą sprendimą, kiek juo apeliacija dėl prašymo panaikinti Europos Sąjungos prekių ženklo Nr. 8 435 695 registraciją prekėms „programinė įranga, ypač skirta kazino ir lošimo namams, lošimo automatams, automatams, veikiantiems naudojant monetas, automatiniams žaidimams internete, kazino žaidimams, automatiniams arba neautomatiniams lošimo aparatams, ypač skirtiems komerciniam naudojimui kazino ir lošimo namuose, su išmokamu laimėjimu ar be jo arba azartiniams lošimams internete; automatai, veikiantys naudojant monetas ir (arba) elektroniniai lošimo prietaisai, veikiantys atlikus mokėjimą, su išmokamu laimėjimu ar be jo; elektroniniai ir eletrotechniniai lošimo prietaisai, lošimo automatai, lošimo aparatai, veikiantys panaudojus monetas, žetonus, banknotus, bilietus arba elektronines, magnetines arba biometrines laikmenas, ypač skirti pramoniniam naudojimui lošimo namuose ir žaidimų salonuose su išmokamu laimėjimu ar be jo; lošimo aparatų, veikiančių naudojant monetas, automatinių ir neautomatinių lošimų aparatų korpusai; elektriniai, elektroniniai ar elektromechaniniai aparatai bingo žaidimams, loterijoms ar vaizdo loterijoms ir lažybų biurams, sujungti į tinklą ar nesujungti; elektrinės pneumatinės ir elektrinės traukimo mašinos (žaidimų automatai) buvo atmesta, ir pakeisti ginčijamą sprendimą taip, kad būtų atmestas kitos šalies prašymas panaikinti registraciją dėl šio aspekto, taip pat priteisti iš kitos šalies su apeliacijos ir registracijos pripažinimo negaliojančia procedūra susijusias išlaidas,
               
            
                  —
               
               
                  subsidiariai, panaikinti ginčijamą sprendimą, kiek juo apeliacija dėl prašymo panaikinti Europos Sąjungos prekių ženklo Nr. 8 435 695 registraciją nurodytoms prekėms buvo atmesta ir grąžinti bylą EUIPO, kad ji iš naujo išnagrinėtų šį klausimą,
               
            
                  —
               
               
                  priteisti iš EUIPO bylinėjimosi išlaidas.
               
            
         Pagrindai, kuriais remiamasi
      
      
                  —
               
               
                  Europos Parlamento ir Tarybos reglamento (ES) 2017/1001 58 straipsnio 1 dalies a punkto ir 2 dalies pažeidimas,
               
            
                  —
               
               
                  Europos Parlamento ir Tarybos reglamento (ES) 2017/1001 94 straipsnio 1 dalies pirmo sakinio pažeidimas,
               
            
                  —
               
               
                  Europos Parlamento ir Tarybos reglamento (ES) 2017/1001 94 straipsnio 1 dalies antro sakinio pažeidimas.